Peamised olukorrad, mis sageli maksumaksjatele komistuskiviks saavad on nõndanimetatud vara liigutamised kontsernisiseselt äriühingute vahel, kus kontserni jaoks tervikuna midagi sisuliselt ei muutu peale formaalse omanikuvahetuse. Sellisteks  tehinguteks on sageli ärikinnisvara, tootmiseks vajaliku sisseseade või teatud õiguste (IP) koondamine ühte kontserni ettevõtjasse riskide maandamise või äritegevuse parema juhtimise eesmärgil, aga ka näiteks mõne äritegevuse osa opereerimise üleandmine grupi teisele ettevõtjale. Igal juhul tuleks sellises olukorras tähelepanu pöörata tehingu hinnale, sest neid tehingud teevad siiski õiguslikult iseseisvad maksukohustuslased, mille vahel vara (kasumi) siirdamine võib kaasa tuua tulumaksukohustuse ning halvemal juhul ka käibemaksunõuded.